CELEX: 62012CN0041
Language: lv
Date: 2012-01-26 00:00:00
Title: Lieta C-41/12 P: Apelācijas sūdzība, ko par Vispārējās tiesas (ceturtā palāta) 2011. gada 23. novembra spriedumu lietā T-216/10 Monster Cable Products, Inc. /Iekšējā tirgus saskaņošanas birojs (preču zīmes, paraugi un modeļi), Live Nation (Music) UK Limited 2012. gada 26. janvārī iesniedza Monster Cable Products, Inc.

10.3.2012   
            
            
               LV
            
            
               Eiropas Savienības Oficiālais Vēstnesis
            
            
               C 73/24
            
         Apelācijas sūdzība, ko par Vispārējās tiesas (ceturtā palāta) 2011. gada 23. novembra spriedumu lietā T-216/10 Monster Cable Products, Inc./Iekšējā tirgus saskaņošanas birojs (preču zīmes, paraugi un modeļi), Live Nation (Music) UK Limited2012. gada 26. janvārī iesniedza Monster Cable Products, Inc.
   
   (Lieta C-41/12 P)
   2012/C 73/41
   Tiesvedības valoda — angļu
   
      Lietas dalībnieki
   
   
      Apelācijas sūdzības iesniedzēja: Monster Cable Products, Inc. (pārstāvji — O. Günzel, A. Wenninger-Lenz, Rechtsanwältin)
   
      Otrs lietas dalībnieks: Iekšējā tirgus saskaņošanas birojs (preču zīmes, paraugi un modeļi)
   
      Apelācijas sūdzības iesniedzējas prasījumi:
   
   
               —
            
            
               atcelt Vispārējās tiesas (ceturtā palāta) 2011. gada 23. novembra spriedumu lietā T-216/10;
            
         
               —
            
            
               piespriest atbildētājam segt apelācijas sūdzības iesniedzējas tiesāšanās izdevumus.
            
         
      Pamati un galvenie argumenti
   
   Apelācijas sūdzības iesniedzēja apgalvo, ka noraidot prasību, pamatojoties uz 2001. gada 23. novembra spriedumā izklāstītajiem pamatiem, Vispārējā tiesa neesot ņēmusi vērā visus tiesvedības faktus un apstākļus, kā rezultātā apstrīdētais spriedums esot balstīts uz nepilnīgiem faktiem. Tādējādi spriedumā nav veikts nepieciešamais visaptverošais visu faktu vērtējums, kuri būtu jāņem vērā sajaukšanas iespējas vērtējumā. Līdz ar to spriedums ir kļūdains un ar to ir pārkāpts Regulas Nr. 40/94 (1) 8. panta 1. punkta b) apakšpunkts.
   Pēc apelācijas sūdzības iesniedzējas domām, ja Vispārējā tiesa būtu veikusi pienācīgu visaptverošu vērtējumu, tā būtu nonākusi pie secinājuma, ka ITSB Apelāciju pirmās padomes 2010. gada 24. februāra lēmums pārkāpj KPZR (2) 8. panta 1. punkta b) apakšpunktu. Kopumā apelācijas sūdzības iesniedzēja apgalvo, ka Regulas Nr. 40/94 8. panta 1. punkta b) apakšpunkts ir pārkāpts šādu iemeslu dēļ:
   
               —
            
            
               neesot ņemts vērā “vidējais specializējies patērētājs Apvienotajā Karalistē” kā atbilstošā sabiedrības daļa, attiecībā uz kuru būtu jāveic sajaukšanas iespējas vērtējums;
            
         
               —
            
            
               esot nepareizi piemēroti preču līdzības vērtējumam nostiprinātie juridiskie principi;
            
         
               —
            
            
               esot pārkāpti principi atbilstoši kuriem sajaukšanas iespējas vērtējumā ir jāņem vērā visi faktori, kam ir nozīme konkrētajā lietā un inter alia, agrākas preču zīmes atšķirtspēja.
            
         
      (1)  Padomes 1993. gada 20. decembra Regula (EK) Nr. 40/94 par Kopienas preču zīmi (OV L 11, 1. lpp.)
   
      (2)  Padomes 2009. gada 26. februāra Regula (EK) Nr. 207/2009 par Kopienas preču zīmi (OV L 78, 1. lpp.)